Ателие Декупаж
В Галерия „Библиотека” беше открита изложбата „Нюанси”. Творбите на Вяра Гунева, Атанас Владимиров и Здравко Стойчев бяха представени от Албена Симеонова - куратор на изложбата. Акварел и живопис грабват в един вихър от форми, цветове, размисли и емоции, подтикнати от непосредствения артистичен порив на автори от различни поколения, с разностранни художествени „идентичности” и естетически търсения.
Предствените творби са симбиоза от богата цветност, иносказателност и усещане за баланс. Необвързани с клишета и свободни от предразсъдъци, авторите с лекота разчупват дефинициите и търсят свободата на изразяването.
Поздравителен адрес до художниците изпрати кмета на Община Русе г-н Пламен Стоилов.
Г-жа Теодора Евтимова, директор на Регионална библиотека „Любен Каравелов” благодари на първите утвърдени художници, които откриват изложба в новото арт-пространство на града.
На откриването присъстваха ученици на Вяра Гунева от Математическа гимназия „Баба Тонка”, които в продължение на две седмици ще провеждат своите уроци по изобразително изкуство в Галерия „Библиотека”.
На добър час на изложбата „Нюанси”!
Галерия "Библиотека" представя изложбата "Нюанси"
27 април 2018 г. – 18 май 2018 г. 18:00 ч. – 19:30 ч.
Вяра Гунева, Атанас Владимиров и Здравко Стойчев се обединяват, за да покажат, че изкуството е едно неразривно цяло
Св. Атанасий (Атанасовден)
Осемнадесетият ден на месец януари е наричан Зимни св. Атанас или Среди зима.	Прочети повече